open-index/open-wikipedia-markdown huggingface dataset:
Մարիա Շելլ

**Մարիա Շելլ** (գերմ.` Maria Schell, ամբողջ անունը` Մարիա Մարգարետ Աննա Շելլ (Maria Margarete Anna Schell), ), ավստրիական ծագումով շվեյցարական դերասանուհի։ 1950-1960-ական թվականների գերմանալեզու կինեմատոգրաֆի առավել հայտնի դերասանուհիներից մեկն է։

## Կենսագրությունը

Մարիա Շելլը ծնվել է շվեյցարիական գրող Գերման Ֆերդինանդ Շելլի և վիեննական դերասանուհի Մարգարետե Նոե ֆոն Նորդբերգի ընտանիքում։ Իր եղբայրներ Մաքսիմիլիան Շելլի, Կառլ Շելլի և քրոջ` Իմմի Շելլի հետ միասին, Մարիան մեծացել է Ավստրիայում։ Ավստրիայի Գերմանիային միավորվելուց հետո, նրանց ընտանիքը 1938 թվականին տեղափոխվել է Ցյուրիխ։

1942 թվականին Մարիան թողել է իր ուսումը կոմերցիոն գործերում` այն բանից հետո, երբ նրա դերասանական տաղանդը նկատել է Զիգֆրիտ Շտայները։ Նրա կինոդեբյուտը կայացել է  «Քարհատարան» («Փլուզում» 1942թ.) կինոնկարում։ Չունենալով մասնագիտական կրթություն, Մարիա Շելլը սկսել է ուսումնասիրել դերասանական վարպետություն և մի քանի թատերական խմբերից ստացել է աշխատանքային առաջարկներ։ 1948 թվականին Մարիան իր ուշադրությունը կրկին սևեռել է կինեմատոգրաֆի վրա։

Մարիա Շելլի առաջին գլխավոր դերը «Հրեշտակը շեփորով» («Վիեննական հեծելախումբ» 1948թ.) կինոնկարում էր։ 1954 թվականին նկարահանված Հելմուտ Կոյտների «Վերջին կամուրջը» կինոնկարը, Կաննի կինոփառատոնում Մարիա Շելլին բերեց մրցանակ` կանացի լավագույն դերի համար։ Նույն թվականին նա արժանացավ նաև Վենետիկի կինոփառատոնի Վոլպիի գավաթին` «Ժերվեզա» կինոնկարում լվացարարուհու գլխավոր դերը կատարելու համար։ Այդ ֆիլմը առաջադրվել էր նաև «Օսկար» մրցանակի, որպես օտարալեզու լավագույն ֆիլմ։ Հոլիվուդում գտնվելու ժամանակ, Մարիան ծանոթացել էր Յուլ Բրինների հետ, ով առաջարկել էր նրան նկարահանվել «Կարամազով եղբայրները» (1958թ.) կինոնկարում։ Մարիա Շելլը նկարահանվել է նաև Գերի Կուպերի, Գլեն Ֆորդի, Մառլոն Բրանդոյի, Սյուզի Դելերի, Մարչելլո Մաստրոյանիի և այլ կինոաստղերի հետ։

1960-ական թվականներին Մարիան կրկին վերադարձավ թատրոնի բեմ, աշխատելով նաև հեռուստատեսությունում։ Վերջին անգամ Մարիա Շելլը էկրանին հայտնվել է 1996 թվականին՝ «Հանցագործության վայրը» հեռուստասերիալում։ Կյանքի վերջին տարիները նա անց է կացրել միայնության մեջ` Կարինտիայի Պրայտենեգ համայնքում գտնվող իր հայրական տանը։ 2002 թվականին Մաքսիմիլիան Շելլը նրա մասին նկարահանել է «Իմ քույր Մարիան» վավերագրական կինոնկարը։

## Անձնական կյանքը

1957-1965 թվականներին Մարիա Շելլը ամուսնացած է եղել ռեժիսոր Հորստ Հեխլերի հետ, իսկ 1966-1986 թվականներին` ռեժիսոր Ֆայտ Ռելինի հետ։ Առաջին ամուսնությունից ունեցել է մեկ որդի, իսկ երկրորդից` մեկ դուստր։ Դուստրը` Մարի-Թերեզը, նույնպես դերասանուհի է դարձել։

1991 թվականին Մարիա Շելլը փորձել էր ինքնասպանություն գործել։ Այդ հանգամանքը գրավել էր բազմաթիվ լրատվամիջոցների ուշադրությունը։ Նա մահացել է 2005 թվականի ապրիլի 26-ին` թոքաբորբից և թաղված է Պրայտենեգում` իր մոր կողքին։

## Մասնակի ֆիլմագրությունը

## Ծանոթագրություններ

Կատեգորիա:Շվեյցարացի դերասանուհիներ
Կատեգորիա:Ավստրիացի դերասանուհիներ
Կատեգորիա:Ավստրիացի կինոդերասանուհիներ
Կատեգորիա:Թատրոնի դերասանուհիներ
Կատեգորիա:Ավստրիական «Գիտության և արվեստի համար» պատվո խաչի ասպետներ
Կատեգորիա:Ավստրիացի կինոպրոդյուսերներ
Կատեգորիա:Կին ինքնակենսագիրներ
Կատեգորիա:Շվեյցարացի կին գրողներ
Կատեգորիա:Թոքաբորբից մահացածներ
Երեք իքս։ Համաշխարհային տիրակալություն

**«Երեք իքսեր. Համաշխարհային գերակայություն» կամ «Երեք իքսեր. Քսանդեր Քեյջի վերադարձը»** (), ռեժիսոր Դի Ջեյ Կառուզոի ամերիկական արկածային մարտաֆիլմը, «Երեք իքս» ֆրանշիզի երրորդ մասը։

## Սյուժե
Ֆիլմը պատմում է Քսանդեր Քեյջի մասին, ով փնտրում է «Պանդորայի արկղը» գաղտնի զենքը։ Այդ զենքն են փնտրում նաև վտանգավոր Սյանը և նրա մարդասպանների ջոկատը.

## Դերերում
* Վին Դիզել -  Քսանդեր Քեյջ
* Դիպիկա Պադուկոնե -  Սերենա Ունգեր
* Դոննի Են -  Սյան
* Տոնի Ջա -  Տալոն
* Սեմյուել Լ. Ջեքսոն -  Ավգուստ Յուդջին Գիբբոնս գործակալը
* Ռուբի Ռոուզ -  Ադել Վուլֆ
* Նինա Դոբրև -  Ռեբեկկա (Բեկկի) Կլիրիջ
* Այս Կյուբ -  Դարիուս Ստոուն
* Տոնի Կոլլետտ -  Ջեյն Մարկի
* Նիկկի Ջեմ -  Լազարուս
* Կրիս Ու -  Հարվարդ (Նիքս)
* Ռոռի Մակկանն -  Թեննիսոն (Տորչ)
* Ալ Սապիենցա -  ԿՀՎ-ի գործակալ
* Մայքլ Բիսպինգ -  Հոուկ
* Արիանդա Հուտերրես -  Ջինա Ռոֆֆ
* Հերմիոնա Կորֆիլդ -  Էյնսլի
* Տոնի Գոնզալեզ -  կամեո
* Նեյմար -  կամեո
* Անդրեյ Իվչենկո -  Էրիկ

## Մարքեթինգ
Առաջին ֆիլմի թրեյլերի պրեմիերան տեղի է ունեցել 2016 թվականի հուլիսի 19-ին։ Ֆիլմի երկրորդ թրեյլերը համացանցում հայտնվել է 2016 թվականի նոյեմբերի 2-ին։

## Ծանոթագրություններ

## Արտաքին հղումներ
* 
* Պաշտոնական կայք

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների էքշն թրիլեր ֆիլմեր
Կատեգորիա:2010-ականների սիքվել ֆիլմեր
Կատեգորիա:2017 ֆիլմեր
Կատեգորիա:IMAX ֆիլմեր
Կատեգորիա:Paramount Pictures ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան սիքվել ֆիլմեր
Կատեգորիա:Տորոնտոյում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր, որոնց գործողությունները տեղի են ունենում Մոսկվայում
Կատեգորիա:Մայամիում նկարահանված ֆիլմեր
Կատեգորիա:Ֆիլմեր ԿՀՎ-ի մասին
Միխեիլ Սիմոնյան

**Միխեիլ Սիմոնյան** (), հայ ֆուտբոլիստ, պաշտպան

## Ակումբային կարիերի
Սիմոնյանը 3 լրիվ մրցաշրջան է անցկացրել «Արաքս» ակումբում, որի կազմում 2002 թվականին դարձել է Առաջին լիգայի արծաթե մրցանակակիր և դուրս եկել Պրեմիեր լիգա։ Սակայն թիմը պատրաստ չէր այդ մակարդակի խաղերին և 9 միավորով զբաղեցրել է վերջին տեղը։ Ակումբի հետ միասին Սիմոնյանն անցել է առաջին լիգա։ 2004 թվականի մրցաշրջանից հետո Սիմոնյանը հեռացել է «Արաքսից», որը 2005 թվականի մրցաշրջանի 7-րդ փուլից հետո հեռացվել է առաջնությունից։ Սիմոնյանը տեղափեխվել է Պրեմիեր լիգայի «Կոտայք» ակումբ, որը 2006 թվականի սկզբին կազմալուծվել է։ Սիմոնյանը, դառնալով ազատ գործակալ, տեղափոխվել է «Փյունիկ»։ 2006-2008 թվականներին երկու մրցաշրջան խաղացել է Հունաստանում։

2008 թվականին վերադարձել է Հայաստան, որտեղ պայմանագիր է կնքել Երևանի «Արարատ» ակումբի հետ, որի կազմում 2008 թվականին դարձել է Հայաստանի առաջնության ոսկե մեդալակիր։ Սիմոնյանն «Արարատի» կազմում հասնակցել է թիմի ոսկե խաղին։ 2008 թվականի վերջին տեղափոխվել է «Գանձասար», որի կազում անցկացրել է մեկ լրիվ մրցաշրջան։ 2010 թվականի հունվարին պայմանագիր է կնքել Դիլիջանի «Իմպուլս» ակումբի հետ, որը դուրս է եկել Պրեմիեր լիգա։ 2011 թվականի առաջնության 7-րդ փուլից հետո Սիմոնյանը խզել է պայմանագիրը ակումբի հետ։ Դրա պատճառը եղել է այն, որ Սիմոնյանը չէր ընդգրկվել թիմի կազմում։

Որոշ ժամանակ անց Սիմոնյանը մեկուկես տարով պայմանագիր է կնքել «Ուլիս» ակումբի հետ։ 2013 թվականին տեղափոխվել է հունական «Ֆոկիկոս» ակումբ։ 2015 թվականին վերադարձել է Հայաստան և ընդգրկվել «Արարատի» կազմում։

## Ձեռքբերումներ
*  **«Արարատ» (Երևան)**
** Հայաստանի առաջնության արծաթե մեդալակիր  - 2008
*  **«Ուլիս»**
** Հայաստանի չեմպիոն - 2011

## Անձնական կյանք
Ավաք եղբայրը՝ Ալիկ Սիմոնյանը ժամանակին խաղացել է Վանաձերի «Լոռի» ակումբում։

## Ծանոթագրություններ

## Արտաքին հղումներ
* Ֆուտբոլիստի էջը ՀՖՖ պաշտոնական կայքում 
* ֆուտբոլիստի էջը footballdatabase.eu կայքում 
* 
* Ֆուտբոլիստի էջը worldfootball.net կայքում 
* Ֆուտբոլիստի էջը soccerway.com կայքում 
* Ֆուտբոլիստի էջը FootballFacts.ru կայքում 

Կատեգորիա:Ալաշկերտի ֆուտբոլիստներ
Կատեգորիա:Արարատի ֆուտբոլիստներ
Կատեգորիա:Գանձասարի ֆուտբոլիստներ
Կատեգորիա:Իմպուլսի ֆուտբոլիստներ
Կատեգորիա:Հայ ֆուտբոլիստներ
Կատեգորիա:Ուլիսի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Փյունիկի ֆուտբոլիստներ
Երջանիկ մահը (նովել)

**«Երջանիկ մահը»**, հայ նշանավոր գրող Գրիգոր Զոհրապի նովելներից, որը գրվել է 1900 թվականին։

## Նկարագրություն
Այս նորավեպը «Կյանքը ինչպես որ է» շարքից է։ Այն շարունակում է այն միտքը, որ գրողը պարտավոր է մարդուն ու նրա ներաշխարհը ներկայացնել այնպես, ինչպես իրական կյանքում է և ինչպես ինքն է տեսնում դրանք։ Նորավեպը գրված է բժշկի հիշողությունների ձևով։ Նորավեպի հիմքում ընկած է մի խնդիր, որ գրականության մեջ մեկնաբանվում է սոցիալ-հոգեբանական կամ կենցաղային իմաստով։

## Սյուժեն
Ինչպես «Զաբուղոն» նորավեպում, այնպես էլ այստեղ, սյուժեն հարուստ չէ գործողություններով։ Նկարագրվող միակ միջադեպը անանուն հերոսուհու և իր սիրած երիտասարդի վերջին պարն է։ Այն բաղկացած է չորս փոքրածավալ գլուխներից։

Վաթսունին մոտ դոկտոր Վահանյանը սովորական բժիշկ չէր։ Բացի մարմնի ցավերից` նրան ծանոթ էին նաև հոգու ցավերը։ Տկարակազմ, ճերմակ մորուքով այս բժիշկը, քառասուն տարի մահվան դեմ պայքար մղելով, մտերմացել էր մահվան հետ։ Հեղինակը հիշում է, որ մի երեկո զրույցի ժամանակ խոսք է բացվում այն մասին, թե որն է ամենաքաղցր մահը թե՛ բժշկական և թե՛ հոգեբանական տեսանկյունից։ Հնչում են ամենատարբեր կարծիքները։ Եվ հանկարծ դոկտորը պատմում է, որ ինքն ականատես է եղել երջանիկ մահվան։ Տասը տարի առաջ երեկույթի է եղել և ծանոթացել է քառասուն տարեկան մի կնոջ հետ, ում մյուս կանայք նախանձում էին, քանի որ նա վայելում էր կյանքը։ Այդ կինը սրտի արատ ուներ, և դոկտորը նրան ասել էր, որ խաղաղ ու հանգիստ կյանք վարի և հեռու մնա խնջույքներից։ Սակայն նա ճիշտ չէր համարում փոխել իր ապրելաոճը՝ միայն մեկ օր ավել ապրելու համար։ Նա շարունակում էր երեկույթներ կազմակերպել։ Երեկույթներին ներկա էր լինում նաև մի երիտասարդ, որի հանդեպ նա անտարբեր չէր։ Այդ երիտասարդը Եվրոպայում իրավագիտություն էր սովորել, և նրա մեջ ինքնավստահություն էր նկատվում։ Երեկույթներից մեկի ժամանակ նրանք սկսեցին պարել, ներկաները հիացմունքով էին հետևում նրանց պարին։ Հանկարծ կինը կարծես սայթաքեց և քիչ էր մնում ընկներ, բայց երիտասարդը կարողացավ նրան պահել ու իր գիրկն առնել։ Բոլոր կողմերից հնչում էր, թե «ոտքը սահեցավ», սակայն, իրականում, սրտի կաթված էր։ Նրան տեղափոխում են բազմոցի վրա։ Եվ դոկտորը հենց սա էր համարում երջանիկ մահ, քանի որ կինը մահացավ սիրելի երիտասարդի կողքին։ Նա չտառապեց հիվանդություններից, իսկ ծերությունը չփչացրեց նրան։ «Եվ մի՞թե սրանից երջանիկ մահ կա»,- ասում էր բժիշկ Վահանյանը։
* «Երջանիկ մահը»
*Խոսող գրքեր

Կատեգորիա:Գրիգոր Զոհրապի նորավեպեր
Բուկլից

240px|մինի|Բուկլիցը խթանում է բույսերի աճը
**Բուկլից**, **բկալից**, շարահերկ բույսերի (կարտոֆիլ, ճակնդեղ, եգիպտացորեն և այլն) խնամքի ընթացքում կիրառվող ագրոտեխնիկական միջոցառում, որի ժամանակ փուխր հողը լցվում է շարքի երկարությամբ յուրաքանչյուր բույսի կամ դրա խմբի շուրջ։ Բուկլիցի շնորհիվ հողում ուժեղանում են միկրոկենսընթացները, բարելավվում օդաջերմային ռեժիմները, ինչպես նաև բույսերի համար կուտակվում են անհրաժեշտ սննդանյութեր։ Բուկլից կատարում են ձմեռային սառնամանիքներից (ծնեբեկ, կանգուր) և գարնանային ցրտահարություններից (կարտոֆիլ, լոլիկ, խաղող, վարդենի) բույսերը պաշտպանելու, հիվանդությունների ու վնասատուների դեմ պայքարելու համար։ Խոնավ հողով բուկլիցն իր հերթին նպաստում է լրացուցիչ արմատների և կողմնային ընձյուղների գոյացմանը, ինչի շնորհիվ բերքատվությունն ավելանում է 10-15%-ում։ Խոնավության պակասի դեպքում բուկլից չի կատարվում՝ հողի ուժեղ չորացումից խուսափելու համար։

Բուկլիցի քանակը և իրականացման ժամկետները կախված են տվյալ բույսերի առանձնահատկություններից և հողակլիմայական պայմաններից։ Բույսերի բուկլիցը կատարվում է անձրևից կամ ջրումից հետո՝ ջրի 15-20 սմ-ից ոչ պակաս ներծծման դեպքում, միաժամանակ հողի փխրեցմամբ տրակտորաքարշ (կախովի կամ կցվող) բուկլիցի բազմաշարի (մինչև 8) գործիքներով, որոնք կարող են լինել միաթև կամ երկթև։

## Գրականություն
* 

## Ծանոթագրություններ

## Արտաքին հղումներ
* Կարտոֆիլի աճեցում, բուկլից (տեսանյութ)

Կատեգորիա:Բանջարաբուծություն
Կատեգորիա:Գյուղատնտեսություն
Եգոր Կրասիլնիկովի առանձնատուն

**Եգոր Կրասիլնիկովի առանձնատուն** (), շենք Դոնի Ռոստովում, որը կառուցվել է XIX դարի վերջին քառորդում` էկլեկտիզմի ոգով։ Առանձնատունը պատկանել է վաճառական Եգոր Կրասիլնիկովին։ Շենքը գտնվում է 1-ին Մայիսյան փողոցի և 18-րդ գծի խաչմերուկում։ Ներկայումս այնտեղ կանանց համար խորհրդատվություն է։ Եգոր Կրասիլնիկովի առանձնատունն ունի մշակութային ժառանգության տարածաշրջանային նշանակության 
օբյեկտի կարգավիճակ։

## Պատմություն
1-ին Սոֆիևսկայա փողոցում (այժմ՝ 1-ին Մայիսյան) այս շենքը կառուցվել է վաճառական Եգոր Կրասիլնիկովի պատվերով։ Առանձնատանը նա ապրել է իր ընտանիքի հետ։ Տանը հաճախ տեղի էին ունենում պարահանդեսներ և ընդունելություններ։ Ընդունելությունների երկլուսավոր դահլիճի պատուհանները նայում էին 1-ին Սոֆիևյսկայա փողոցին։ Դրան կից էր ճաղաշարքով սրահը, որտեղ ելույթ էին ունենում երաժիշտները։ 18-րդ գծի ճակատի երկայնքով գտնվում էին ննջասենյակը, մանկական սենյակները, աշխատասենյակը և այլ սենյակներներ։ Ցոկոլային հարկում գտնվում էին օժանդակ տարածքները՝ խոհանոցը, լվացքատունը և ծառաների սենյակները։ Ախոռը, կառքամառանը և սառցասենյակը գտնվում էին բակում։

1922 թվականին՝ խորհրդային իշխանության հաստատումից հետո շենքն ազգայնացվեց։ Առանձնատանը տեղակայվեց քաղցած և տկար երեխաների օգնության «Մի կաթիլ կաթ» հատուկ կետը։  1927 թվականի տվյալներով շենքում գտնվել է խորհրդատվություն կանանց համար։ 1943-1954 թվականներին Կրասիլնիկովի նախկին առանձնատանը գործել է պոլիկլինիկա, իսկ 1954-1976-ին՝ մանկական խորհրդատվություն։ 1976-ից մինչ այժմ շենքում տեղակայվում է խորհրդատվություն կանանց համար։ 2015 թվականի մարտի 29-ին շենքը հրդեհվել է։

## Ճարտարապետություն
Եգոր Կրասիլնիկովի առանձնատունը կառուցված է էկլեկտիզմի ոգով։ Միահարկ շենքի գլխավոր ճակատն ուղղված է 1-ին Մայիսյան փողոցին։ Նրա միջնամասը քիչ բարձրացված է և ավարտվում է ատտիկոսով։ Անկյուններում տեղադրված են քառանիստ գմբեթներ։ Շենքը շքեղորեն զարդարված է ծեփվածքով և սվաղով, նրա ձևավորման մեջ առկա են բարոկկոյի և վերածննդի տարրեր։ Դեկորատիվ տարրերի թվում են կալունակներ, լողաթներ, ծոփոր, դրասանգներ, կանանց գլուխներ, Հերմեսի դիմակներ, որմնասյուներ և կամարաղեղներ։ Շինությունն ունի հատակագծման միջանցքային համակարգ՝ սենյակների միա- և երկկողմանի դասավորությամբ։

## Ծանոթագրություններ

Կատեգորիա:Դոնի Ռոստովի շենքեր և կառույցներ
Կատեգորիա:Ռուսաստանի մշակութային ժառանգություն
Բարտ (արջ)

**Բարտ արջը** (, ), կոդրա ենթատեսակի գորշ արջ։ Ամենահայտնի կինոդերասան կենդանիներից մեկը։ Լինելով ամրակազմ, ունեցել է 2,90 մետր հասակ և կշռել է ավելի քան 700 կիլոգրամ։ 1988 թվականին Բարտի աջ ձեռքին քաղցկեղ էր հայտնաբերվել։ Առաջիկա երկու տարիներին 2 անգամ վիրահատվել է, սակայն տեղի ունեցավ ռեցեդիվ և նրան ևս մի անգամ չէին կարող վիրահատել, որովհետև շատ վտանգավոր էր։ Բարտին քնեցրին մայիսի 10-ին 2000 թվականին Բրեդ Փիթի «Բուծելով գրիզլիներին» փաստագրական ֆիլմի նկարահանումների ժամանակ։ Բարտի վարժեցնողները եղել են Դուգ Սուսը () և Լին Սյուզը ():

## Ֆիլմագրություն

## Ծանոթագրություններ

## Արտաքին հղումներ
* http://bartbear.tripod.com
* 

Կատեգորիա:Դերասան կենդանիներ
Կատեգորիա:Քաղցկեղից մահացածներ
Կամերոն Մոնահեն

**Կամերոն Ռաիլի Մոնահեն** (, ), ամերիկացի դերասան, առավել հայտնի է «Անամոթ մարդիկ» հեռուստասերիալում Իեն Գալլագերի և «Գոտեմ» հեռուստասերիալում Ջերոմ Վալեսկիի դերերով, ինչպես նաև «Սեղմում։ Հեռակառավարման վահանակ կյանքի բոլոր պահերի համար»,«Վամպիրների ակադեմիա», «Նվիրյալը» և ուրիշ ֆիլմերում դերակատարումների շնորհիվ։
«Մալքոլմն ուշադրության կենտրոնում» հեռուստասերիալում կատարած դերի համար արժանացել Երիտասարդ դերասան մրցանակի։

## Անձնական կյանքը
Կամերոն Մոնահենը ծնվել է Սանտա Մոնիկայում, Կալիֆոռնիա։ Հասակը 1 մետր 82 սանտիմետր է, կենդանակերպի նշանը՝ առյուծ։ 2014 թվականի դրությամբ Մոնահենը բնակվել է Լոս-Անջելեսում, որտեղ նա  ապրել է տաս տարեկան հասակից։ Զբաղվում է երաժշտությամբ, նվագում է կիթառ, հարվածային գործիքներ, ուկուլելե։ Նաև սպորտով- առավելապես բոքսով, ինչպես նաև սնոուբորդինգով, դահուկային սպորտով։ Ինչ վերաբերվում է նրա սեռական կողմնորոշմանը, նա իրեն համարում է հետերոսեքսուալ մարդ։ Այդ հարցին նա մի անգամ Թվիթերում պատասխան է գրել։ «*Միակ անգամ եմ պատասխանում այդ հարցին։ Ոչ, ես համասեռամոլ չեմ։ Այո,ես խաղում եմ համասեռամոլ կերպարի։ Ոչ, այդ հարցը էլ չպետք է բարձրանա*։»

## Ֆիլմագրություն

## Ծանոթագրություններ

Կատեգորիա:21-րդ դարի ամերիկացի տղամարդ դերասաններ
Կատեգորիա:«Երիտասարդ դերասան» մրցանակի դափնեկիրներ
Կատեգորիա:Ամերիկացի մոդելներ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Միշել Ադանսոն

**Միշել Ադանսոն** (, ), ֆրանսիացի բնագետ և ճանապարհորդ։ Ֆրանսիայի գիտությունների ակադեմիայի անդամ 1759 թվականից։

## Կենսագրություն
Զբաղվել է բնական գիտություններով  Ռ. Ռեոմյուրի և Բ. Ժյուսեյի ղեկավարությամբ, 1749 մեկնել է Սենեգալ, որտեղ անցկացրել է հինգ տարի, ուսումնասիրել  է երկիրը եւ կազմել բնապատմական  հավաքածու։

 (Սենեգալի  բնական  պատմություն) (Փարիզ, 1757), և  մի  շարք ստեղծագործություններ  նրա առաջ  բացել  են  Գիտությունների  ակադեմիայի  դռները։

Ադանսոնը դարձավ բույսերի բնական դասակարգման հիմնադիրներից  մեկը, տարբերակ, որը շարադրեց հետևյալ կազմով, "Բույսերի  բնական  ընտանիքներ" (, (2 հատորներ, Փարիզ, 1763)։  Նոր մշակված  անունով ), Ադանսոնը  շարադրեց  բույսերի դասակարգման նոր համակարգ, որը,  սակայն   չընդունվեց գիտական աշխարհում ։ Նա առաջարկեց խմբավորել  58 բույսերի  ընտանիքներ՝ հիմնվելով ընդհանուր միանման բնորոշ գծերի  վրա, տալով բոլորին միատեսակ նշանակություն։  Այդ համակարգը չկարողացավ  ոչնչի հանգեցնել, քանի որ  բույսերի բնորոշ  հատկանիշները  նույնը  չէին։ Ամեն  դեպքում,  Ադանսոնի վաստակն այն է, որ դասակարգման  տրամաբանական որոնման  ընթացքում նա շատ լավ ծանոթացել է բույսերին, բաժանել է նրանց 65 արհեստական խմբերի՝ յուրաքանչյուրում հիմնվելով որևէ հատկանիշի  վրա, ճիշտ նկարագրել է  նրանց ընտանիքները եւ նշել ընտանիքների  նմանություններն  ու  տարբերությունները։

Համադրելով այս խմբերը, Ադանսոնը  համընկնումների  թվով որոշեց բույսերի  խմբերի մերձավորության աստիճանը, ընդունեց   տեսակների փոփոխության հնարավորությունը։ 

1772թ.  տարվեց փիլիսոփայությամբ եւ միանձնյա ստեղծեց բազմահատոր ունիվերսալ հանրագիտարան։ 1774 թվականին ներկայացրեց Ակադեմիային  նոր հանրագիտարանի  ծրագիրը՝ (): Վերջին աշխատության  վրա Ադանսոնը իր ամբողջ  ուժերը կենտրոնացրեց և  սպառեց իր միջոցները  այնպես, որ հեղափոխության ժամանակ նա իր  գոյությունը պահպանեց  միայն  նրան նշանակված  կենսաթոշակավ,   որը շարունակվեց մինչև իր մահը։

Ադանսոնը  թողել է բազմաթիվ ձեռագրեր, աշխատություններ, որոնք նրա մահից հետո հայտնվել են.
* "Cours d' histoire naturelle fait en 1772" (Փարիզ, 1844-45, 2-րդ մասեր)(Ֆրանսերեն ), 
* "Histoire de la botanique et plan des familles naturelles des plantes" (Փարիզ, 1864)(Ֆրանսերեն ).
1856 թվականի ամռանը  *Jardin des Plantes-ում*  դրվել  է  ադանսոնի մարմարե արձանը։

## Ի պատիվ եւ հիշողության  Ադանսոնի
Ի  պատիվ Միշել  Ադանսոնի անվանվել  են  Ադանոսի  (*<span lang="la">Adansonia</span>*) ցեղերը։ Այդ ցեղի մեջ մտնում են  Աֆրիկայի եւ Ավստրալիայի ծառերը, այդ թվում՝ հայտնի բաոբաբը (, որը Ադանսոնը  նկարագրել  է այն  տարվա ընթացքում,  երբ  գտնվում  էր  Աֆրիկայում։

## Մատենագիտություն
* Adanson Մ. The bicentennial of Michel Adanson's Families des plantes, pt 1-2, Pittsburgh, 1963.

## Գրականություն
* Адансон // Ա - Հարցաքննության. - Մ. Մեծ Ռուսական հանրագիտարան, 2005. - Ս. 209). - (Մեծ ռուսական հանրագիտարան ։ [35 տ.] / ch խմբ. Յ. Ս. Օսիպովը ; 2004-, տ. 1). - ISBN 5-85270-329-X.
* 

## Ծանոթագրություններ

Կատեգորիա:Ֆրանսիացի բուսաբաններ
Կատեգորիա:Ֆրանսիացի ճանապարհորդներ
Կատեգորիա:Պեր Լաշեզ գերեզմանատանը թաղվածներ
Կատեգորիա:Ֆրանսիայի գիտությունների ակադեմիայի անդամներ
Կատեգորիա:Ֆրանսիացի մարդաբաններ
Կատեգորիա:Ֆրանսիացի կենսաբաններ
Օսբորն Բարի

**Բարի Օսբորն Մ. ** (, ), ամերիկացի կինոպրոդյուսեր, գործադիր պրոդյուսեր և ռեժիսոր։

## Կենսագրություն
Բարին ծնվել է Նյու Յորքում, Հերտա Շվարցի և Ուիլյամ Օսբորնի ընտանիքում, և մեծացել է Նյու Ռոշելում, որտեղ ավարտել է Նյու Ռոշելսկու միջնակարգ դպրոցը։ Նա ավարտել է Նորֆիլդեի Մինեսոտայի՝ Կարլետոն քոլեջը, իսկ այժմ ապրում է  Նոր Զելանդիայի Վելինգտոն քաղաքում։ Օսբորնի առավել նկատելի աշխատանքներից է՝ «Մատանիների տիրակալը։ Թագավորի վերադարձը», որի համար նա ստացավ «Օսկար» մրցանակ, որը նա կիսում է Փեթեր Ջաքսոնի և Ֆրան Վալշի հետ։ 2012 թվականի փետրվարին ավարտվել են «Ահեղ Գեթսբի» ռեմեյքի ստեղծումը, որտեղ Լեոնարդո դի Կապրիոն կատարել է Ջեյ Գեթսբիի դերը։

## Ֆիլմագրություն
### Պրոդյուսեր
* *[[Մեծն Գեթսբին (ֆիլմ, 2013)|Մեծն Գեթսբին]]* (2013) (գործադիր պրոդյուսեր)
* *[[Հավերժ ճանապարհ (ֆիլմ)]]|Հավերժ ճանապարհ* (2010) (պրոդյուսեր)
* *[[Վիկինգներ (ֆիլմ, 2008)|Վիկինգներ]]* (2008) (պրոդյուսեր)
* *[[Իմ տնային դինոզավրը]]* (2007) (պրոդյուսեր)
* *[[Ամենաարագ «Հնդկացի» ]]* (2005) (գործադիր պրոդյուսեր)
* *[[Մատանիների տիրակալը։ Թագավորի վերադարձը]]* (2003) (պրոդյուսեր)
* *[[Մատանիների տիրակալը։ Երկու ամրոց]]* (2002) (պրոդյուսեր)
* *[[Մատանիների տիրակալը։ Մատանու եղբայրություն]]* (2001) (պրոդյուսեր)
* *[[Մատրիցա (ֆիլմ)|Մատրիցա]]* (1999) (գործադիր պրոդյուսեր)
* *[[Առանց դեմքի]]* (1997) (պրոդյուսեր)
* *[[Երկրպագուն (ֆիլմ, 1996)|Երկրպագուն]]* (1996) (գործադիր պրոդյուսեր)
* *[[Ճենապակե լուսին]]* (1994) (պրոդյուսեր)
* *[[Ռապա Նուի (ֆիլմ)|Ռապա Նուի]]* (1994) (գործադիր պրոդյուսեր)
* *[[Ավելի վայրի նապալմ]]* (1993) (գործադիր պրոդյուսեր)
* *[[Դիկ Թրեյսի (ֆիլմ)|Դիկ Թրեյսի]]* (1990) (գործադիր պրոդյուսեր)
* *[[Մանկական խաղ (ֆիլմ, 1988)|Մանկական խաղ]]* (1988) (գործադիր պրոդյուսեր)
* *[[Պեգի Սյուն ամուսնացել է ]]* (1986) (գործադիր պրոդյուսեր)
* *[[Ֆանդանգո (ֆիլմ, 1985)|Ֆանդանգո]]* (1985) (պրոդյուսեր)
* *[[Ակումբ «Կոտոն»]]* (1984) (պրոդյուսեր)
* *[[Ութոտնուկը]]* (1983) (պրոդյուսեր)
* *[[Մեծ հիասթափություն]]* (1983) (պրոդյուսեր)
* *[[Կատերայի ճանապարհը]]* (1981) (պրոդյուսեր)
* *[[Ապոկալիպսիսը հիմա]]* (1979)

### Այլ
* *[[Չինական սինդրոմը (ֆիլմ)|Չինական սինդրոմը]]* (1979) (երկրորդ ռեժիսորի օգնական)
* *[[Դիկ Թրեյսի (ֆիլմ)|Դիկ Թրեյսի]]* (1990) (երկրորդ ռեժիսորի օգնական)
* *[[Մատանիների տիրակալը։ Մատանու եղբայրություն]]* (2001) (ռեժիսորի երկրորդ թիմը)

## Ծանոթագրություններ

## Արտաքին հղումներ
* 

Կատեգորիա:Ամերիկացի կինոպրոդյուսերներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Օսկարակիրներ
Կատեգորիա:BAFTA մրցանակի դափնեկիրներ
Կատեգորիա:Ամերիկացի կինոռեժիսորներ
Էմինե Էրդողան

[thumb|250px|Էմինե Էրդողանը և [Միշել Օբաման]]

**Էմինե Էրդողան** (թուրքերեն ճիշտ արտասանություն *Էրդոան*, , ), Թուրքիայի 12-րդ նախագահ Ռեջեփ Թայիփ Էրդողանի կինը։

## Կենսագրություն
Էմինե Էրդողանը ծնվել է 1955 թվականի փետրվարի 21-ին Ստամբուլի Յուսքյուդար շրջանում։ Էթնիկ արաբ է։ Նրա ծնողները ծնունդով  Թուրքիայի Սիիրտ քաղաքից են։ Եղել է ընտանիքի կրտսեր զավակը։ Մեծացել է Ստամբուլում, որտեղ սովորել է Mithat Paşa Akşam արվեստի դպրոցում։ Ուսումը կիսատ է թողել։ Մասնակցել է «կին- իդեալիստների ասոցիացիայի» աշխատանքներին, որտեղ էլ ծանոթացել է Ռեջեփ Թայիփ Էրդողանի հետ։ Զույգը ամուսնացել է 1978 թվականի հուլիսի 4-ին։ Նրանք ունեն չորս զավակներ՝ որդիներ Ահմեդ Բուրաքը և Բիլալը և դուստրերը՝ Էսրան և Սյումեյյեն։

2010 թվականի դեկտեմբերի 7-ին Պակիստանի վարչապետ Ուսուֆ Ռեզա Գիլանին Էմինե Էրդողանին պարգևատրել է Հիլալ ի Պակիստան մրցանակով։ Դրանով Պակիստանի վարչապետի իր շնորհակալությունն էր հայտնում Թուրքիայի առաջին տիկնոջը՝ ջրհեղեղի ժամանակն ցուցաբերած մեծ օգնության համար։ 2010 թվականի հոկտեմբերին Էմինե Էրդողանը այցելել է Պակիստանի՝ ջրհեղեղից տուժած շրջաններ և կազմակերպել է հանգանակություն՝ ջրհեղեղից տուժածներին օգնելու համար։

2011 թվականի փետրվարի 16-ին Բրյուսելում Էմինե Էրդողանին է հանձնվել Քրանս Մոնտանա ֆորումի մրցանակը։ Էմինե Էրդողանը պայքարում է Թուրքիայում մանկական ամուսնության դեմ։

## Ծանոթագրություններ

Կատեգորիա:Անձինք:Ստամբուլ
Կատեգորիա:Թուրք սուննի մուսուլմաններ
Կատեգորիա:Թուրքիայի Արդարություն և զարգացում կուսակցության քաղաքական գործիչներ
Կատեգորիա:Թուրքիայի առաջին տիկնայք
Կատեգորիա:Ռեջեփ Թայիփ Էրդողան
Կատեգորիա:Սկյուտարում ծնված անձինք
Հայրուննիսա Գյուլ

**Հայրուննիսա Գյուլ** (, օրիորդական ազգանուն՝ **Օզյուրտ** (), ), Թուրքիայի 11-րդ նախագահ Աբդուլա Գյուլի կինը և զարմուհին։ Եղել է Թուրքիայի առաջին տիկինը 2007- 2014 թվականներին։

## Կենսագրություն
Հայրուննիսա Գյուլը ծնվել է 1965 թվականի օգոստոսի 18-ին Ստամբուլի Բեշիկթաշ շրջանում։ 1980 թվականի օգոստոսի 20-ին 15 տարեկանում ամուսնացել է իր բարեկամ Աբդուլա Գյուլի հետ։ Գյուլ ամուսինները ունեն երկու որդի՝ Ահմեդ Մյունիրը և Մեհմեդ Էմրեն և մեկ դուստր՝ Քյուբրային։

Լինելով Թուրքիայի առաջին տիկին՝ ձեռնամուխ է եղել սոցիալական մի շարք ծրագրերի, որոնք ուղղված են եղել կրթական, առողջապահական և կանանց խնդիրների լուծմանը։

Հայրուննիսա Գյուլը, չնայած այն հանգամանքին, որ գլխաշոր է կրում, մշտապես դեմ է արտահայտվել իսլամադավան երկրներում գլխաշորի պարտադիր կրմանը։

2010 թվականի հոկտեմբերի 7-ին տիկին Գյուլը եղել է առաջին տիկինը, ով ելույթ է ունեցել ԵԽԽՎ-ում։ Նա ելույթ է ունեցել սահմանափակ կարողություններով երեխաների և կանանց հիմնախնդիրների մասին։

## Ծանոթագրություններ

Կատեգորիա:Թուրքիայի առաջին տիկնայք
Կատեգորիա:Անձինք:Ստամբուլ
Կատեգորիա:Թուրք սուննի մուսուլմաններ
Homunculus Loxodontus

**Homunculus Loxodontus,** նիդերլանդացի քանդակագործուհի Մարգրիտ վան Բրիֆորտի ստեղծագործությունը։ Ստեղծել է 2016 թվականի գարնանը։ 2017 թվականի սկզբից կերպարը մեծ ժողովրդականություն է ստացել ռուսական սոցիալական ցանցերում և Ֆեյսբուքում։

## Քանդակը
Քանդակի երևակայական կերպարը ստեղծելուց հեղինակին՝ Մարգրիտ վան Բրիֆորտին ոգեշնչել են կայարաններում, հիվանդանոցներում համբերատար իրենց հերթին սպասող մարդիկ։ Կերպարը միաժամանակ նման է և՛ ծովաշան, և՛ փղի։ Այժմ Հոմունկուլուսը տեղադրված է LUMC մանկական հիվանդանոցի բակում, իսկ նախկինում գտնվել է Լեյդենի համալսարանի մասնաշենքերից մեկի մոտ՝ նստարանի վրա։ Յուրատեսակ արձանը  2016 թվականին Լեյդենի ամենաշատ լուսանկարվող օբյեկտն է եղել։

## Կերպարը որպես մեմ
2017 թվականի սկզբից քանդակի կերպարը ռուսական սոցիալական ցանցերում և Ֆեյսբուքում հայտնվել է, որպես մեմ՝ «Ժդուն» (՝ սպասող) անունով։ Սկզբում արձանի նկարի տակ հայտնվել են բազմաթիվ հետաքրքիր մակագրություններ, իսկ հետո նկարը սկսել են մոնտաժել հայտնի գեղանկարչական աշխատանքների հետ։

## Ծանոթագրություններ

Կատեգորիա:Լեյդենի համալսարան
Օթար Կակաբաձե

**Օթար Կակաբաձե** (վրաց.՝ ოთარ კაკაბაძე, հունիսի 27, 1995, Թբիլիսի, Վրաստան), վրացի ֆուտբոլիստ, պաշտպան։ Հանդես է գալիս դանիական «*Էսբիերգ*» ֆուտբոլային ակումբի և Վրաստանի ազգային հավաքականի կազմում։

## Ակումբային կարիերա
### «Դինամո Թբիլիսի»
Կակաբաձեն «Դինամո Թբիլիսի» ֆուտբոլային ակումբի սան է։ Թիմի երիտասարդական կազմում իր դեբյուտը Օթարը նշել է 2012 թվականի նոյեմբերի 27-ին՝ «Ռաչա Ամբրոլաուրիի» դեմ խաղում, որն ավարտվել է 2-0 հաշվով։ Իսկ իր առաջին գոլը խփել է 2013 թվականի հոկտեմբերի 19-ին՝ «Կախետի Թելավի»-ի դեմ խաղում։ Հանդիպումն ավարտվել է 6-0 հաշվով։

Թիմի հիմնական կազմում իր դեբյուտը Օթարը նշել է 2014 թվականի սեպտեմբերի 16-ին՝ «Շուկուրա Կոբուլետիի» դեմ խաղում։ Հիմնական կազմում իր առաջին գոլը նա խփել է 2015 թվականի հոկտեմբերի 23-ին՝ «Սպարտակ Ցխինվալի» դեմ խաղում, որն ավարտվել է 2-1 հաշվով։

### «Գիմնաստիկ Տարրագոնա»
2016 թվականի հուլիսի 7-ին Օթար Կակաբաձեն տեղափոխվել է իսպանական «Գիմնաստիկ Տարրագոնա»։ Նա թիմի հետ կնքել է 3-ամյա պայմանագիր։

### «Էսբիերգ»
2017 թվականի հունվարի 4-ին Կակաբաձեն վարձակալական հիմունքներով տեղափոխվել է Դանիայի Սուպերլիգան ներկայացնող «*Էսբիերգ*»։

## Միջազգային կարիերա
Վրաստանի Մ17 հավաքականի կազմում Օթարը մասնակցել է Եվրո 2012-ին, որտեղ Վրաստանի հավաքականը գրավել է 3-րդ տեղը։

Վրաստանի ազգային հավաքականի կազմում Օթար Կակաբաձեն իր դեբյուտը նշել է 2015 թվականի հոկտեմբերի 8-ին՝ Եվրո 2016-ի որակավորման փուլի շրջանակներում կայացած Ջիբրալթարի հավաքականի դեմ խաղում։

## Ձեռքբերումներ
* Վրաստանի չեմպիոն - 2013/14, 2015/16
* Վրաստանի սուպերգավաթակիր - 2013/14, 2014/15, 2015/16
* Վրաստանի սուպերգավաթակիր - 2014, 2015

## Ծանոթագրություններ

## Արտաքին հղումներ
* 
* 
* Էջը «Դինամո ՖԱ»-ի պաշտոնական կայքում  

Կատեգորիա:1995 ծնունդներ
Կատեգորիա:Դինամո Թբիլիսիի ֆուտբոլիստներ
Կատեգորիա:Թբիլիսի քաղաքում ծնվածներ
Կատեգորիա:Լյուցերնի ֆուտբոլիստներ
Կատեգորիա:Խիմնաստիկ Տառագոնայի ֆուտբոլիստներ
Կատեգորիա:Հունիսի 27 ծնունդներ
Կատեգորիա:Վրաստանի հավաքականի ֆուտբոլիստներ
Կատեգորիա:Վրացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Էսբյերգի ֆուտբոլիստներ
Կատեգորիա:Տեներիֆեի ֆուտբոլիստներ
Կատեգորիա:Կրակովիայի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Աբել Թիֆլիսեցի

**Աբել Թիֆլիսեցի**, **Աբել Գուլասպյան** (18-րդ դար), հայ գրող։

## Կենսագրություն
Աբել Թիֆլիսեցին ապրել է Մոսկվայում։ 1776-1780 թվականներին գրել է արձակ և չափածո մի քանի երկ, որոնք պահպանվում են Վրաստանի Պետական թանգարանի հայկական ձեռագրերի բաժնում։

## Երկեր
* Գիրք որ կաչի վահան հաւատոյ
* Պատմութիւն թագաւորաց
* Ոտանաւորք ասացեալ Աբելէ ըստ անձին իւրոյ դիպելոյ
* Երգ քաղցրագոյն

## Ծանոթագրություններ

Կատեգորիա:Հայ գրողներ
Ստեփան Աբիկյան

**Ստեփան Աբիկյան** (), հայ մշակութային գործիչ։

## Կենսագրություն
Ստեփան Աբիկյանը ծնվել է 1832 թվականին Զմյուռնիայում։ Կրթություն է ստացել հայրենի քաղաքում։ Արևմտահայ մամուլում մի շարք հոդվածների հեղինակ է։

Առանձին գրքերով լույս է ընծայել՝ «Պատկեր եկեղեցյաց վարդապետությանց և ձևերու տարբերությանց» (1885, Կոստանդնուպոլիս) և «Պատկեր առաքելական ս․ եկեղեցվույս Հայաստանյայց» (1888, Զմյուռնիա)։

## Ծանոթագրություններ

Կատեգորիա:Հայ մշակութային գործիչներ
Տարիել Կապանաձե

**Տարիել Կապանաձե** (; ), Խորհրդային և վրացի ֆուտբոլիստ։ Խաղացել է կիսապաշտպանի դիրքում։

## Կարիերա
Տարիել Կապանաձեն իր ֆուտբոլային կարիերան սկսել է Թբիլիսիի 35-րդ ֆուտբոլային դպրոցում։ 1980 թվականից սկսվեց նրա պրոֆեսիոնալ կարիերան, սկզբում միացավ «Լոկոմոտիվ» ակումբին և սկսեց հանդես գալ ԽՍՀՄ-ի բարձրագույն առաջնությունում, հետագայում  միացավ «Դինամո» ակումբի երկրորդ թիմին։

1984 թվականին ֆուտբոլիստը վերադարձավ «Լոկոմոտիվ», որտեղ անցկացրեց 3 մրցաշրջան։

1987 թվականին, այն բանից հետո երբ «Լոկոմոտիվը» դուրս մնաց Երկրորդ Լիգայից, Տարիելը որոշեց տեղափոխվել «Գուրիա» ակումբ։ Նոր ակումբում ֆուտբոլիստը հնարավորություն ունեցավ մասնակցելու ԽՍՀՄ-ի բարձրագույն առաջնությանը։ Նորեկ ֆուտբոլիստի համար դժվար եղավ ընդգրկվել հիմնական կազմ, Տարիելը հասցրեց խաղալ ընդամենը 2 խաղ։ Այդ մրցաշրջանում նա տեղափոխվեց «Տորպեդո», որտեղ անցկացրեց 9 խաղ։

1988 թվականին Կապանաձեն տեղափոխվեց «Մետալուրգ» ակումբ, որը անվանափոխվեց «Գորդայի»։ 1990 թվականից նա սկսեց հանդես գալ Վրաստանի առաջնությունում։ Ակումբում նա հանդես եկավ 6 տարի և երկու անգամ դարձավ Վրաստանի առաջնության բրոնզե մեդալակիր։

1993 թվականին Կապանաձեն տեղափոխվեց ուկրաինական «Տեմպ» ակումբ, այնտեղ նա հանդես եկավ Ուկրաինայի բարձրագույն լիգայում։ Ակումբի տնօրենը վրացի էր և իր ազգակիցներին հրավիրում էր ակումբ։ Առաջին մրցաշրջանին Կապանաձեի թիմը զբաղեցրեց 9-րդ հորիզոնականը, բայց հաջորդ մրցաշրջանում՝ 17-րդը, որի պատճառով դուրս մնաց բարձրագույն լիգայից։

1996 թվականի ձմռանը Կապանաձեն տեղափոխվեց «Նիվա» ակումբ։ Այնտեղ նա անցկացրեց 6 տարի՝ համալրելով թիմի հարձակման գիծը։ «Նիվա» ակումբի տուգանային հարվածները իրացնում էր Տարիել Կապանաձեն։

2002 թվականին Տարիելը լքեց Ուկրաինան և տեղափոխվեց ռուսական «Դինամո»։ Ակումբում նա անցկացրեց կես տարի՝ դառնալով 17 գոլի հեղինակ։ 2003 թվականի ամռանը Կապանաձեն տեղափոխվեց «Լոկոմոտիվ», որտեղ անցկացրեց 24 խաղ՝ դառնալով 5 գոլի հեղինակ։ 2004 թվականին Կապանաձեն ավարտեց կարիերան։

## Կարիերայից հետո
Կարիերայի ավարտից հետո Կապանաձեն սկսեց դասավանդել Նիժնի Նովգորոդյան ֆուտբոլային ակադեմիայում, որը ղեկավարում էր ֆուտբոլային  արբիտր Իգոր Եգորովը։ 2009 թվականին թիմը դարձավ 1998 թվականին ծնված մարզիկների՝ Նիժնի Նովգորոգ քաղաքի ֆուտբոլի առաջնությանը։

## Ձեռքբերումներ
* 1990 և 1992 թվականների Վրաստանի առաջնության բրոնզե մեդալակիր։

## Անձնական կյանք
Տարիելը ունի զույգ եղբայր՝ Ավթանդիլ Կապանաձե անունով։ Ամուսնացած է, կնոջ անունը Լաուրա է, ունի երկու զավակ։ Աղջիկը՝ Քրիստինան (ծնված 18.06.1991 թ.), ով ապրում է Մոսկվայում, գնացել է հոր հետքերով և  Մոսկովյան գործակալությունում աշխատում է որպես ֆուտբոլային մենեջեր։ Որդին՝ Դավիթը (ծնված 26.04.1988 թ.), ֆուտբոլային մարզիչ է։  Ընտանիքի հետ ապրում է Նիժնի Նովգորոդում։

## Ծանոթագրություններ

Կատեգորիա:Դինամո Թբիլիսիի ֆուտբոլիստներ
Կատեգորիա:Վրացի ֆուտբոլիստներ
Դեյվ Ֆրանկո

**Դեյվիդ Ջոն Ֆրանկո** (, ), ավելի հայտնի է որպես **Դեյվ Ֆրանկո** (), ամերիկացի դերասան, սցենարիստ, ռեժիսոր և պրոդյուսեր։

Հայտնի դերասան Ջեյմս Ֆրանկոյի եղբայրն է։

## Կենսագրություն
Դեյվ Ֆրանկոն ծնվել է 1985 թվականի հունիսի 12-ին Կալիֆորնիայի Պալո Ալտո քաղաքում՝ հրեա Բեթսի և Դուգլաս Ֆրանկոների ընտանիքում։ Տղան ծնվել է արվեստագետների ընտանիքում։ Նրա մայրը բանաստեղծուհի է, իսկ տատիկը աշխատում է Վերնայի արվեստների պատկերասրահում։ Սկզբնական շրջանում չի ցանկացել դերասան դառնալ, սակայն տեսնելով Ջեյսմի հաջողությունները կինոբնագավառում, դերասանական կուրսեր է անցել։ Ունի երկու եղբայր։ Ավարտել է Հարավային Կարոլինայի համալսարանը։

## Անձնական կյանք
Հանդիպել է Շենա Գրեյսի և դերասանուհի Դիաննա Էյգրոնի հետ։ 2012 թվականի մայիսից հանդիպում է Էլիսոն Բրիի հետ։ 2015 թվականի օգոստոսին զույգը նշանվել է։

## Ֆիլմագրություն

## Ծանոթագրություններ

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Հարավային Կալիֆոռնիայի համալսարանի շրջանավարտներ
Բյորն Գրանատ

**Բյորն Գյոստա Տրիգվե Գրանատ** (, ապրիլի 5, 1946, Գյոտեբորգ, Վեստրա Գյոտալանդ, Շվեդիա - փետրվարի 5, 2017), թատրոնի և կինոյի շվեդ դերասան, սցենարիստ և թատերական ռեժիսոր։

## Կենսագրություն
Բյորն Գրանատն ուսումնասիրել է գրականություն և թատրոնի պատմություն, տարբեր դերեր մարմնավորել ներկայացումներում։ 1967-1975 թվականներին Բյորնն աշխատել է Ստոկհոլմի Teater Narren թատրոնում։ Մասնակցել է 1968 թվականի ցույցերին։ 1980-1985 թվականներին Գրանատը միջոցառումներ է անցկացրել «Կապույտ թռչուն» թատրոնում, իսկ 1987 թվականից սկսում է մասնակցել Թագավորական դրամատիկական թատրոնի ներկայացումներին։ 1999 թվականից Բյորնը Ազգային թատրոնի անդամն էր։ Բյորն Գրանատը նաև թատերական ռեժիսոր էր։ 1997 թվականին «Խարալդ և Խարալդ» կարճամետրաժ ֆիլմի սցենարիստն էր։ Խաղացել է ֆիլմերում և հեռուստասերիալներում։

## Ֆիլմագրություն

## Անձնական կյանք
Բյորն Գրանատն ամուսնացած է եղել բեմանկարիչ Աննա Մարգրետ Ֆիրեգորդի հետ (ծն․ 1948 թ․)։ Ունեն 2 երեխա՝ դուստրը ծնվել է 1984 թվականին, որդին՝ 1987 թվականին։

## Մահ
Մահացել է ոչ երկարատև հիվանդությունից 2017 թվականի փետրվարի 5-ին։

## Մրցանակներ
* 1988 թ. - «Եվրոպական կինոակադեմիայի մրցանակ»՝ «Պելե նվաճողը» ֆիլմի համար երկրորդ պլանի լավագույն դերասան անվանակարգում

## Ծանոթագրություններ

## Արտաքին հղումներ
* 
* Բյորն Գրանատը ԿինոՊոիսկ կայքում
* Բյորն Գրանատը  Թագավորական դրամատիկական թատրոնի կայքում

Կատեգորիա:Թատրոնի դերասաններ
Կատեգորիա:Շվեդ դերասաններ
Կատեգորիա:Շվեդ թատերական ռեժիսորներ
Կատեգորիա:Շվեդ սցենարիստներ
Կանանց բոդիբիլդինգ

աջից|մինի|394x394փքս|<br>
**Կանանց բոդիբիլդինգ,** ժամանակակից բոդիբլինդինգի տեսակ իգական սեռի ներկայացուցիչների համար։ Սկզբնավորվել է 1970-ական թվականներին, երբ կանայք սկսեցին մասնակցել բոդիբիլդինգի մրցումներին։

## Պատմություն
Կանանց առաջին «բոդիբիլդինգի» մրցումներն սկսվել են 1960-ականներից։ Այդպիսի մրցույթներից են Miss Physique-ն և Miss Americana-ն։ Բայց և այնպես, այդ  վաղ իրադարձությունները, ըստ էության, քիչ էին տարբերվում սովորական գեղեցկության մրցույթներից։ ԱՄՆ-ում կանաց առաջին բոդիբլինդինգի առաջնությունը, որը կազմակերպվել է Հենրի ԲաքԳիի կողմից, անցկացվել է 1978 թվականին Օհայո նահանգում։ Համարվում է առաջին իսկական կին բոդիբիլդների մրցակցությունը, քանի որ այդ առաջին մրցույթն էր, որտեղ կանանց գնահատում էին միայն մկաններով։

### Քննադատությունը
Պրոֆեսիոնալ դիմահարդարների, դիզայներների և կոսմետոլոգների շրջանում հարցում է անցկացվել, որում նրանք իրենց կարծիքն էին արտահայտում կանացի բոդիբիլդինգի վերաբերյալ։ Վերջինիս մասին վերաբերմունքը հիմնականում բացասական էր։ Նշվել է, որ այն կանայք, որոնք զբաղվում են բոդիբիլդինգով, չեն համապատասխանում կանացի գեղեցկության ստանդարտներին. նրանք ավելի նմանվում են տղամարդկանց։ Դրանից բացի, որոշակի դատողություններ են արվել բոդիբիլդինգով զբաղվող կանանց մաշկի վիճակի մասին ավագ տարիքում։ Նշվել է, որ կանայք ստիպված են լինում իրենց մարմինը հարմարեցնել տղամարդկանց համար սահմանված չափանիշներին, որպեսզի հաղթեն մրցույթներում։

Կանացի բոդիբիլդինգը արգելված է Աֆղանստանում։

## Ծանոթագրություններ

## Տես նաև
* Բոդիբիլդինգ
* Բիլ Դոբբինս
* Նատալյա Յարիզ

Կատեգորիա:Բոդիբիլդինգ
Միացյալ Թագավորության երկրներ

մինի|Մեծ Բրիտանիայի երկրներ
Միացյալ թագավորության յուրաքանչյուր երկիր ունի իր սեփական աշխարհագրական և վարչական բաժանումը, որը  ծագել է մինչ Մեծ Բրիտանիա պետության հայտնվելը։
Մեծ Բրիտանիա պետությունը կազմված է չորս «պատմական մարզերից» (, այսինքն «երկրներ») Անգլիա, Շոտլանդիա, Ուելս, Հյուսիսային Իռլանդիա։

Չորս պատմական մարզերից երեքը (բացի Անգլիայից ) ունեն  զգալի ինքնավարություն։

## Հիմնական փաստեր

## Ծանոթագրություններ

## Տես նաև
* Բրիտանական անդրծովյան տարածքներ

Կատեգորիա:Միացյալ Թագավորության աշխարհագրություն
Կատեգորիա:Մեծ Բրիտանիայի պետական կառուցվածք
Կատեգորիա:Միացյալ Թագավորություն
Իթան Կատկոսկի

**Իթան Կաթկոսկի** (, ), ամերիկացի դերասան, առավել հայտնի է «Անամոթ մարդիկ» հեռուստասերիլում Կարլ Գալագերի դերով ː

## Կենսագրություն
Իթան Կաթկոսկին ծնվել է 1999 թվականի օգոստոսի 19-ին ԱՄՆ Իլինոյս նահանգի Սենթ-Չարլզ քաղաքումː: Իթանի մայրը նախկին ուսուցչուհի է, հայրը ծրագրային ապահովման աշխատող էː  4 տարեկանում Իթանն սկսել է լուսանկարվել գովազդների համար,  7 տարեկանում խաղացել է իր առաջին դերը «Ֆրեդ Կլաուսը՝ Սանտայի եղբայրը» ֆիլմում ː  Այնուհետև խաղացել է դերեր մի քանի լիամետրաժ ֆիլմերում, այդ թվում՝ Դայվիդ Գոյերաի «Չծնված» սարսափ ֆիլմում ː  Ավելի ուշ սկսել է նկարահանվել «Անամոթ մարդիկ» (2011 թվական) սերիալում՝ կատարելով Գալլագերով ընտանիքի անդամներից մեկի՝ Կարլի դերըː

## Ֆիլմագրություն

## Ծանոթագրություններ

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի մոդելներ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Առյուծի արձանիկ (մ․թ․ա․ 17-16-րդ դարեր, Օշական)

**Առյուծի արձանիկ**, մ․թ․ա․ 14-13-րդ դարերում Օշականում հայտնաբերված արձանիկ, որը ներառված է Հայաստանի պատմության թանգարանի հավաքածուում 3079-1 համարի ներքո։

## Նկարագրություն
Բարձր պատվանդանի վրա՝ քառանկյունաձև հարթակին կանգնած առյուծի սնամեջ ֆիգուրա է։ Կենադանին փոքրամարմին է՝ խոշորագլուխ։ Ականջները կարճ են, աչքերը նշված են կլոր, խորը փոսորակներով։ Դունչը հաստ է, ընդգծված են քիթը, լայն բացված երախը, ժանիքները։ Իրանի կողային մասերին կան մեկանաձև բացվածքներ։ Գավակը կլորավուն է, պոչը՝ երկար, ծայրը վեր կեռված է։ Կենդանու առջևի ոտքերը ուղիղ են, երկար, ետևինները՝ կքած։ Ոտնաթաթերը՝ ընդգծված մատներով, ձուլված են հարթակին։ Պատվանադանը խարսխաձև հիմքով գալարազարդ սյուն է։

## Ծանոթագրություններ

## Աղբյուրներ
* Հայացք բրոնզե դարից, Ալբոմ-կատալոգ, Հայաստանի պատմության թանգարան, 2010։
* Հասմիկ Իսրայելյան - Պաշտամունքն ու հավատալիքները ուշ բրոնզեդարյան Հայաստանում, Երևան, 1973։

Կատեգորիա:Հայաստանի պատմության թանգարանի նմուշներ
Կատեգորիա:Հնագիտական գտածոներ
Բագրատ Սայադյան

**Բագրատ Գևորգի Սայադյան** (), հայ մանկաբարձ-գինեկոլոգ։ Բժշկական գիտությունների դոկտոր (1962), պրոֆեսոր (1963): ՀԽՍՀ վաստակավոր բժիշկ (1944):
ՀԽՍՀ գիտության վաստակավոր գործիչ (1970):

## Կենսագրություն
Բագրատ Սայադյանը ծնվել է 1902 թվականին Նախիջևանի Բաբեկի շրջանի Մազրա գյուղում։ 1927 թվականին ավարտել է Երևանի պետական համալսարանի բժշկական ֆակուլտետը։ 1940-1941 թվականներին եղել է Երևանի տարհանման հոսպիտալի վիրաբուժության բաժնի, 1952-1954 թվականներին և 1963-1970 թվականներին՝ Երևանի բժշկական ինստիտուտի մանկաբարձության և գինեկոլոգիայի ամբիոնի վարիչ, 1962-1964 թվականներին՝ Երևանի բժիշկների կատարելագործման ինստիտուտի մանկաբարձության և գինեկոլոգիայի ամբիոնի հիմնադիր-վարիչ։ 1954-1970 թվականներին եղել է ՀԽՍՀ առողջապահության նախարարության գլխավոր մանկաբարձ-գինեկոլոգ։

Աշխատանքները վերաբերում են ՀԽՍՀ-ում մայրության և մանկության պահպանության, մանկական գինեկոլոգիայի, վաղաժամ ծննդաբերության և հետծննդյան օգնության կազմակերման հարցերին։ Բազմաթիվ գիտական հրապարակումների հեղինակ է։

## Պարգևներ
* Աշխատանքային կարմիր դրոշի շքանշան
* ՀԽՍՀ վաստակավոր բժիշկ, 1944
* ՀԽՍՀ գիտության վաստակավոր գործիչ, 1970

## Ծանոթագրություններ

## Գրականություն
* Айриян А. П. Армянские учёные-медики. - Ер., 1998 - 276 с. ISBN 99930-1-001-7

Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Բժշկական գիտությունների դոկտորներ
Կատեգորիա:ԵՊՀ շրջանավարտներ
Կատեգորիա:ՀԽՍՀ գիտության վաստակավոր գործիչներ
Կատեգորիա:ՀԽՍՀ վաստակավոր բժիշկներ
Կատեգորիա:Հայ բժիշկներ
Կատեգորիա:Հայ մանկաբարձներ
Կատեգորիա:Հայ պրոֆեսորներ
Նաիրա Ավագյան

**Նաիրա Մակիչի Ավագյան** (), բանասեր, լեզվաբան, թարգմանիչ, ԵՊՀ ռոմանագերմանական բանասիրության ֆակուլտետի անգլիական բանասիրության ամբիոնի դոցենտ, 60-ից ավելի գրքերի և գիտական հոդվածների հեղինակ։

## Կենսագրություն
Ծնվել է 1967 թվականի օգոստոսի 4-ին՝ Երևանում։ Միջնակարգ կրթությունը ստացել է Երևանի Խաչիկ Դաշտենցի անվան թիվ 114 ավագ դպրոցում։ Ստացել է երաժշտական կրթություն Ալեքսանդր Սպենդիարյանի անվան երաժշտական մասնագիտական դպրոցում։ 1985 թվականին ընդունվել, 1990 թվականին գերազանցությամբ ավարտել է Երևանի պետական համալսարանի բանասիրական ֆակուլտետը ռոմանագերմանական լեզուներ և գրականություն մասնագիտությամբ՝ ստանալով բանասեր, մանկավարժ և թարգմանչի որակավորում։

### Ընտանիք
Ամուսնացած է, ունի երկու դուստր։

## Մանկավարժական գործունեություն
1991-1993 թվականներին աշխատել է «Անանիա Շիրակացի» համալսարանում։ 1991 թվականից դասախոսում է ԵՊՀ ռոմանագերմանական բանասիրության ֆակուլտետի անգլիական բանասիրության ամբիոնում։ 2013 թվականին շնորհվել է դոցենտի գիտական կոչում՝ լեզվաբանություն մասնագիտությամբ։

## Գիտական գործունեություն
Նաիրա Ավագյանը հեղինակ է մի քանի տասնյակ գրքերի, հոդվածների և այլ գիտական աշխատությունների։ Համահեղինակ է 2013 թվականից 2017 թվականների անգլերենի պետական ավարտական միասնական քննությունների շտեմարաններին։

Համահեղինակ է 2004 թվականին տպագրված «A Practical English Grammar», 2011 թվականին տպագրված «A Basic English Grammar. Syntax (with exercises)» և «A Basic English Grammar. Morphology (with exercises)» դասագրքերին։ 2014 թվականին տպագրվել է «A Step to Wider English» ուսումնական ձեռնարկը բուհերի ուսանողների համար։ 2016 թվականին լույս է տեսել «Legends and Tales» ձեռնարկը տնային ընթերցանության համար։ 2017 թվականին հրատարակվել է «Philosophical Quotes» գիրքը։ Տասնյակից ավել անգլերեն դասագրքերի, ուսումնական և ուսումնամեթոդական ձեռնարկների խմբագիր է։

## Ծանոթագրություններ

## Արտաքին հղումներ
* Նաիրա Մակիչի Ավագյան
* Նաիրա Ավագյանի աշխատությունների ցանկը haygirk.nla.am կայքում

Կատեգորիա:ԵՊՀ դասախոսներ
Կատեգորիա:ԵՊՀ շրջանավարտներ
Կատեգորիա:Հայ բանասերներ
Կատեգորիա:Հայ թարգմանիչներ
Կատեգորիա:Հայ լեզվաբաններ
Բոլոր ճանապարհները տանում են դեպի Հռոմ (ֆիլմ)

**Բոլոր ճանապարհները տանում են դեպի Հռոմ** (), 2015 թվականի ամերիկյան ռոմանտիկ կատակերգություն, որը նկարահանվել է Էլլա Լեմհագենի, Ջոշ Ափիգնանեսիի և Սինդի Մայերսի կողմից։ Գլխավոր դերերում հանդես են գալիս Սառա Ջեսիկա Փարկերը, Ռաուլ Բովան, Պաս Վեգան, Կլաուդիա Կարդինալեն և Ռոզի Դեյը։

## Դերերում
* Սառա Ջեսիկա Փարկեր Մեգգի դերում
* Ռաուլ Բովա Լուկայի դերում
* Ռոզի Դեյ Սամերի դերում
* Կլաուդիա Կարդինալե Կարմենի դերում
* Պաս Վեգա Խուլիա Կարնիի դերում
* Նադիր Չասել Վալենտինայի դերում
* Շել Շապիրո Մարչելինոյի դերում
* Ջիանկլաուդիո Կարետտա Օրացիոյի դերում

## Արտադրություն
Նկարահանումները սկսվել են 2014 թվականի հոկտեմբերի 20-ին Իտալիայի մայրաքաղաք Հռոմում։ Momentum Pictures-ը հայտարարեց, որ Հյուսիսային Ամերիկակյում ֆիլմի ցուցադրության իրավունքները կվաճառվեն 2016 թվականի փետրվարին։ *Բոլոր ճանապարհները տանում են դեպի Հռոմ* ֆիլմը ԱՄՆ-ում ձայնագրվել է DVD-ների վրա 2016 թվականի մարտի 1-ին։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ կինոկատակերգություններ
Կատեգորիա:2015 ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ֆանտաստիկ ֆիլմեր
Կատեգորիա:Բրիտանական ֆանտաստիկ ֆիլմեր
Կատեգորիա:Իտալական ֆիլմեր
Կատեգորիա:Սուրբծննդյան ֆիլմեր
Կատեգորիա:Վանկուվերում նկարահանված ֆիլմեր
Թագուհի Հակոբյան

**Թագուհի Հակոբյան** (), հայ դերասանուհի, բեմադրիչ, նկարչուհի։ ՀԽՍՀ վաստակավոր արտիստ (1966):

## Կենսագրություն
Թագուհի Հակոբյանը ծնվել է 1929 թվականին Սալոնիկում ցեղասպանությունից փրկված հայ ընտանիքում։ Սովորել է Սալոնիկի հայկական և գերմանական դպրոցներում։ 1946 թվականին հայրենադարձել է։ Նախ սովորել է Երևանի Փանոս Թերլեմեզյանի անվան գեղարվեստի ուսումնարանում, 1952 թվականին ավարտել է Երևանի գեղարվեստա-թատերական ինստիտուտի դերասանական ֆակուլտետը։ Ինստիտուտն ավարտելուց հետո աշխատել է Երևանի Գաբրիել Սունդուկյանի անվան ազգային ակադեմիական թատրոնում, այնուհետև Երևանում հիմնել է Փոքր թատրոն, որտեղ բեմադրել է մի շարք ներկայացումներ։

Խնդիրներ ունենալով իշխանությունների հետ՝ 1981 թվականին տեղափոխվել է ԱՄՆ, որտեղ աշխատել է որպես դերասանուհի և բեմադրիչ։ Առաջին պիեսը եղել է «Անունդ ի՞նչ է» ստեղծագործությունը, որն արտագաղթի մասին է։ 1984 թվականին Լոս Անջելեսում հիմնել է «Սունդուկյան» թատերախումբը և բեմադրել Երվանդ Օտյանի «Թաղականին կինը» պիեսը։ Հյուրախաղերով հանդես է եկել Կանադայում, Լիբանանում, Իրաքում, Հորդանանում, Ռուսաստանում, ԱՄՆ-ում։

## Ներկայացումներ
* Վ. Սարդոյի «Մադամ Սանժեն»
* Ջեյմս Կրոնինի «Բրոուդիի ամրոցը»
* Մինկոյի «Առանց անունները տալու»
* Ա. Սարուխանի «Մենք հայերեն չենք գիտեր»
* Թ. Ուիլյամսի «Ապակե գազանանոց»
* Լևոն Շանթի «Կայսրը»
* Հակոբ Պարոնյանի «Ատամնաբույժն արևելյան»

## Ֆիլմեր
* «Կարինե», 1967

## Հեռուստասերիալներ
* «Թուղթ ու գիր», 2014

## Գեղանկարչական գործունեություն
Ստեղծել է շուրջ 100 կտավներ, ունեցել է անհատական և խմբակային ցուցահանդեսներ ԱՄՆ-ում, Հունաստանում, Հայաստանում։

## Ծանոթագրություններ

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:ՀԽՍՀ վաստակավոր արտիստներ
Կատեգորիա:Հայ բեմադրիչներ
Կատեգորիա:Հայ դերասաններ
Կատեգորիա:Հայ դրամատուրգներ
Կատեգորիա:Հայ նկարչուհիներ
Կատեգորիա:Փանոս Թերլեմեզյանի անվան գեղարվեստի պետական քոլեջի շրջանավարտներ
Ագեղցի (այլ կիրառումներ)

**Ագեղցին** կարող է վերաբերել՝

* Ագեղցի, գյուղատեղի Կողբ գյուղի մերձակայքում,
* Ագեղցի, եկեղեցի համանուն գյուղատեղիում։
Ագեղցի (եկեղեցի)

**Ագեղցի**, եկեղեցի Տավուշի մարզում, Կողբ գյուղից 1,2 կմ հարավ-արևմուտք, Կողբ գետի աջ ափին, Ագեղցի կոչվող զյուղատեղիում։

Եկեղեցին վերակառուցվել է 17-րդ դարում ավելի վաղ գոյություն ունեցածի մասերի և քարերի օգտագործմամբ։ Եռանավ դահլիճի տիպի կառույց է։ Պահպանվել է արևելյան թևը՝ կիսաշրջանաձև խորանով և կից ավանդատներով, մյուս կողմերի պատերի մի մասը՝ կես բարձրությամբ։ Աղոթասրահի (13,9 x 9,4 մ) զգալի լայնությունից որոշակի է նրա եռանավ լինելը։ Եկեղեցին եղել է փայտածածկ, մուտքերը հարավային և հյուսիսային կողմերից են։ Հյուսիսային կողմի ավանդատունը կրկնահարկ է, երկրորդ հարկում ունի հետագայում ավելացրած գաղտնարան-խուց՝ արևմտյան պատի 35х50 սմ բացվածքով (մուտք չունի)։ Խորանի ստորին շարքում ագուցված են բազմաթիվ խաչքարերի բեկորներ։ Ավանդատների պատուհանները արևելյան ճակատից են՝ պատած քանդակազարդ եզրակալներով։ Կառուցված է մանր գլաքարերով և ավազաքարերով։ Գտնվում է կիսավեր վիճակում։

## Ծանոթագրություններ

Կատեգորիա:17-րդ դարի հայկական վանքեր և եկեղեցիներ
Ելենա Ավանեսովա

**Ելենա Բոգդանի Ավանեսովա** (), կրկեսի հայ արտիստ։ ՀԽՍՀ վաստակավոր արտիստ (1954)։

## Կենսագրություն
Ելենա Ավանեսովան ծնվել է 1922 թվականին Մոսկվայում։ 1936-1937 թվականներին սովորել է Մոսկվայի Կրկեսային արվեստի համամիութենական դպրոցում։ Պ. Մայացկու ղեկավարությամբ 1937-1941 և 1941-1946 թվականներին աշխատել է «Մոտոմրցավազքեր» և «Խիզախության գունդ» ատրակցիոններում։ Մի շարք ատրակցիոններում եղել է Կ. Պարմակյանի (1941-1944) և Ռաֆայել Մանուկյանի (1945-1950) խաղընկերուհին։ 1956-1973 թվականներին եղել է Հայկական Կրկեսի կոլեկտիվի արտիստուհի։ Վարժեցված արծվի հետ Ավանեսովայի օդային համարն աչքի է ընկել յուրօրինակությամբ, կատարման բարձր տեխնիկայով։ 1973 թվականին լքել է կրկեսը։

## Ծանոթագրություններ

## Գրականություն
* Цирк. Маленькая энциклопедия. - 2-е изд., перераб. и доп. Сост А. Я. Шнеер, Р. Е. Славский, Гл. ред. Ю. А. Дмитриев - М.: «Советская энциклопедия», 1979. - 448 с, ил., 20 л. ил.

Կատեգորիա:Կրկեսի հայ դերասաններ
Կատեգորիա:ՀԽՍՀ վաստակավոր արտիստներ
Բասենի ճակատամարտ (1049)

**Բասենի ճակատամարտ՝** 1049 թվական, ճակատամարտ սելջուկ–թյուրքերի և բյուզանդական զորքերի միջև 1049 թվականի (պատմագրության մեջ հիշվում է նաև 1048 թվականը) սեպտեմբերի 18-ին, Բասենի դաշտում։

## Ընթացք
11-րդ դարի 40-ական թվականներին սելջուկ–թյուրքերը, Տուղրիլբեկի եղբոր՝ Իբրահիմ Յանալի և Գթլմուշի գլխավորությամբ, ներխուժել են բյուզանդական տիրապետության տակ ընկած Հայաստան և հրի ու սրի մատնել բազմաթիվ շրջաններ ու քաղաքներ։ Բյուզանդիան փորձել է դիմակայել թշնամու ուժերին։ Բյուզանդական զորքը գլխավորել են Վասպուրականի կատապան (կառավարիչ) Ահարոն Բուլղարը, «Անիի և Իբերիայի» կատապան, հայազգի զորավար Կատակալոն Կեկավմենոսը, Հյուսիսային Միջագետքի կառավարիչ Գրիգոր Մագիստրոսը, որոնց օգնել է վրաց իշխան Լիպարիտը՝ իր քեռորդի Չորտվանելիի հետ։ Հակառակորդները հանդիպել են Բասենի դաշտում, Արջովիտ վայրի Կապետրու (Կապուտրու) բերդի մոտ։ Ահարոն Բուլղարը իր զորքով հեռացել է մարտից, իսկ բյուզանդական զորքը պարտվել։

Կատեգորիա:Ճակատամարտեր
Կատեգորիա:1049
Կատեգորիա:Թուրքիայի պատմություն
Մեթին Աքդյուլգեր

**Մեթին Աքդյուլգեր** (, ), թատրոնի, կինոյի և հեռուստատեսության թուրք դերասան։ Մարմնավորել է Մուրադ IV սուլթանի դերը՝ «Հոյակապ Դար։ Քյոսեմ սուլթան» հեռուստասերիալում։

## Կենսագրություն
Մեթինը ծնվել է 1988 թվականի ապրիլի 10-ին Բուրսայում։ Նրա նախնիները Սալոնիկից գաղթած հույներ են եղել։ Հաջողությամբ ավարտելով միջնակարգ դպրոցը՝ ընդունվել է Քոչի համալսարանի միջազգային հարաբերությունների բաժին։ Համալսարանում հետաքրքրվել է ֆուտբոլով, սակայն աստիճանաբար սկսել է ներգրավվել համալսարանական թատրոնի ներկայացումներում։ Մեթինը թատերական կուրսերի է հաճախել։

## Կարիերա
Դերասանը խաղացել է թատերական չորս ներկայացումներում և կինոյի և հեռուստատեսության վեց դերերում։ 2016 թվականին մարմնավորում է օսմանյան սուլթան Մուրադ IV-ին՝ «Հոյակապ Դար։ Քյոսեմ սուլթան» հեռուստասերիալում։

## Անձնական կյանք
Մեթին Աքդյուլերը զբաղվում է բռնցքամարտով, սիրում դահուկավարել, հետաքրքրված է քայթսերֆինգով և լողով։ Կատարյալ տիրապետում է անգլերենի։

## Ֆիլմագրություն

### Թատերական ներկայացումներ
* 2010: «Հիմար Ռոմեո»
* 2011: «Ձիթապտղի ժամանակ»
* 2012: «Սկավառակ»
* 2014: «Մեքենա»

## Ծանոթագրություններ

## Արտաքին հղումներ
* Twitter
* Ինստագրամ

Կատեգորիա:21-րդ դարի դերասաններ
Կատեգորիա:Թուրք դերասաններ
Կատեգորիա:Թուրք կինոդերասաններ
Կատեգորիա:Թուրք հեռուստադերասաններ
Կատեգորիա:Թուրք մոդելներ
Կատեգորիա:Թուրք տղամարդ մոդելներ